קול ג'י ראפ

נת'ניאל תומאס וילסון (באנגלית: Nathaniel Thomas Wilson; נולד ב-20 ביולי 1968), הידוע בכינויו קול ג'י ראפ (Kool G Rap), הוא ראפר אמריקאי מקווינס, ניו יורק, ארצות הברית. קול ג'י היה מוערך ומכובד בסצנת ההיפ הופ ונחשב למשפיע חזק על תקופת הזהב של ההיפ הופ ול"סנדק של עולם ההיפ הופ". נתנאל גדל בשכונת העוני קורונה קווינס בניו יורק, באותה שכונה גדל אתו גם המפיק Eric B, לאחר שקול ג'י עזב את Eric B, הוא חיפש לעצמו די ג'יי לעבוד אתו. מארלי מארל (Marley Marl), מפיק ג'ויס קרו (Juice Crew), שהכיר את DJ Polo הזמין את קול ג'י לסטודיו שלו להקליט את הדמו הראשון שלהם, הם כתבו והקליטו את השיר "It's Demo" בלילה אחד, מארל, שהתרשם מהר מאוד מהצמד מיהר להחתים את השניים כחברים בג'ויס קרו. החשיפה הראשונה באה כאשר יצא לאור השיר "it's demo" כסינגל והושמע בתוכנית הרדיו של מארל, בנוסף יצאו כמה סינגלים נוספים ביניהם גם השיר "I'm Fly". לאחר מכן קול ג'י ראפ ו-DJ Polo הוציאו שלושה אלבומים: Road to the Riches שיצא ב-1989, Wanted: Dead or Alive שיצא ב-1990 ו-Live and let Die שיצא ב-1992. אלבומים אלו נחשבים עד היום לקלאסיקות היפ הופ. ב-1993 נפרדו דרכי הצמד וקול ג'י החל בקריירת הסולו שלו שנתיים לאחר מכן. את קריירת הסולו שלו החל ב-1955 עם האלבום 4,5,6 עם הפקות של Buckwild והופעות אורח של נאז, MF Grimm ועוד. ולאחר מכן הוציא את האלבום Roots pf Evil ב-1998, שנתיים לאחר מכן היה אמור לצאת לאור האלבום The Giancana Story, אך בגלל בעיות בלייבל האלבום נדחה ובסופו של דבר פורסם רק ב-2002. ב-2007 הוציא לאור את האלבום Half a Klip וב-2011 הוציא את האלבום Riches, Royalty, Respect. ב-2012 ערך הראפר הישראלי סגול 59 ריאיון עם קול ג'י שבו קול ג'י אמר:"תראה, אני לא מאלה שחושבים שהכל זבל, אתה מבין? ואני בהחלט כן שומע ברדיו חבר'ה עם כישרון. היום, בניגוד למה שקוראים "תור הזהב" של ההיפ הופ, יש הצפה בכמות הראפרים וקשה למצוא את אותו דרייב להצטיינות שהיה בתקופה שאני התחלתי. יש הרבה ראפרים טובים, אבל אין להם במי להתחרות. בתקופה ההיא, אם ראקים הוציא אלבום, ידענו שצריך להיות לפחות טוב כמו זה. אם ביג דדי קיין, צ'אק די או KRS-One הוציאו משהו, ידענו שצריך להתחרות בזה מבחינת איכות. אותו דבר עם דברים שאני הוצאתי. הייתה תחרות טובה בין אמ.סי'ז שניסו להשתפר ולעבור את המתחרים. היום אני לא רואה את זה. ראפרים מנסים להתבלט ולהיראות יותר אופנתיים ונוצצים מכל היתר, אבל בזמני היית קודם כל צריך להיות טוב עם הליריקה, לעבוד קשה על המילים וההגשה שלך. ולהיות שונה, עם סטייל ייחודי, כדי להתחרות עם האחרים. סוף האייטיז, תחילת הניינטיז... או, מאן. זאת באמת הייתה תקופה מרגשת". באוגוסט 2012 התארח קול ג'י בשיר Westerns של הראפר הישראלי סגול 59. 1989 - Road to the Riches 1990 - Wanted:Dead Or Live 1992 - Live and let Die 1995 - 4,5,6 1998 - Roots of Evil 2002 - The Giancana Story 2007 - Half a Klip 2011 - Riches, Royalty, Respect 2017 - Return of the Don מדיה וקבצים בנושא קול ג'י ראפ בוויקישיתוף קול ג'י ראפ, ברשת החברתית פייסבוק קול ג'י ראפ, ברשת החברתית אקס (טוויטר) קול ג'י ראפ, ברשת החברתית אינסטגרם קול ג'י ראפ, במסד הנתונים הקולנועיים IMDb (באנגלית) קול ג'י ראפ, באתר אפל מיוזיק (באנגלית) קול ג'י ראפ, באתר ספוטיפיי קול ג'י ראפ, באתר Last.fm (באנגלית) קול ג'י ראפ, באתר AllMusic (באנגלית) קול ג'י ראפ, באתר MusicBrainz (באנגלית) קול ג'י ראפ, באתר דיזר קול ג'י ראפ, באתר Discogs (באנגלית) קול ג'י ראפ, באתר Songkick (באנגלית) קול ג'י ראפ, באתר Genius קול ג'י ראפ, באתר בנדקמפ קול ג'י ראפ, באתר בילבורד (באנגלית) הראיון של קול ג'י עם סגול 59